1. **O le fouvale o tagata (Salamo 78).**
	* E tusa ma le faatonuga a Tavita, na filifilia ai Asafo mai le ‘au Sa Levi e avea o se ta’ita’i o se aufaipese (1N/Tupu 15:1-4, 16-17; 16:4-5, 37). O ia ma ona atalii o perofeta ma o ni fatu salamo (1N/Tupu 25:1). I le Salamo 78, ua manatua ai e Asafo le talafaasolopito mai le o ese mai Aikupito e oo atu i aso o Tavita, ma le faamoemoe e a’oa’o mai i a’i tatou se lesona taua (Salamo 78:2).
	* O le faamoemoe o le Salamo, e mo i tatou ia manatua le auala na ta’ita’iina mai ai e le Atua Ona tagata, ma ua alagatatau ai la tatou viiga. E ao ona tatou a’oa’oina atu i a tatou fanau, ina ia aua ne’i avea ma fouvale e faapei ona faia e o latou tuaā (Salamo 78:1-8).

Na auina atu e le Atua ni mala i Aikupito, vaeluaina le sami, ta’ita’iina i latou e le ao faaniutu i le ao ma le afi faaniutu i le po, ma faatafeina mai le vai mai le papa. E le’i talitonu tagata e mafai e le Atua ona avatu i a’i latou ni a’ano o manu ma ni areto. Ae na Ia avatu lava ia te’i latou o salu ma le manai. E ui lava i lo latou fouvale, ae Na te le’i faaumatiaina i latou (Salamo 78:9-54).

* + Na faato’aina i latou i Kanana ina ua tuliesea e le Atua tagata sa nofoia lea aai. Ae na latou toe fouvale lava foi, ma na tuuina atu loa e le Atua i latou i lima o latou fili (Salamo 78:55-64).

Mulimuli ane, ua tula’i mai le Atua e toe laveai Ona tagata e ala ia Tavita. Na Ia valaauina le Leoleo mamoe e leoleo i Ona tagata. Na Ia tuuina se tootoo i le lima o Iuta ma filifilia Ierusalema e avea ma Ona laumua. E ui lava ina fouvale, ae na faamaoni lava le Atua mai i lena taimi se’ia oo mai lava lona faamaoni i ona po nei (Salamo 78:65-72).

1. **O galuega a le Atua (Salamo 105).**
	* I le Salamo 105, e leai se mea o ta’ua ai se mea sesē a le tagata. O le faatinoina o galuega faivavega a le Atua, ua faaeaina ai folafolaga na faia e le Atua ia Aperaamo e fai mo latou tofi Kanana, se’ia oo ina faataunuuina (Salamo 105:11, 44).
		+ Na faia e le Atua le feagaiga ma Aperaamo, o Isaako, ma Iakopo (f. 8-11)
		+ Na Ia puipuia i latou a’o latou vaivai (f. 12-15)
		+ Na faaolaina Isaraelu mai le oge e ala ia Iosefa (f. 16-24)
		+ Ina o faapologaina i latou, ona Ia auina atu lea o Mose ma ua faasalaina Aikupito (f. 25-38)
		+ Na Ia taitaiina Isaraelu i le toafa e agai atu i le nuu o Kanana (f. 39-44)
	* Pe a manatuaina le tala:
		+ O le a tatou vivii atu i le Atua ma tautalatala i Ona vavega (f. 1-2)
		+ O le a tatou vivii ma olioli i le Atua (f. 3)
		+ O le a tatou sailiili atu i le Atua (f. 4)
		+ O le a tatou nofouta e tusa o faamasinoga a le Atua (f. 5-7)
		+ O le a tatou tausia Ana poloa’iga (f. 45)
2. **O le salamō (Salamo 106).**
	* O le talafaasolopito o Isaraelu o se tala’aga o le agasala ma le salamō, e faapei o tala’aga o’i tatou uma ta’ito’atasi.
	* O loo toe faailoa mai lenei tala i le Salamo 106, o loo faamamafa mai ai taimi uma ta'itasi e agasala ai Isaraelu, e mafatia ai i lo latou taui, ae na faaititia ona o le alofa tunoa o le Atua (Salamo 106:7-8). Na faamagaloina i latou e le Atua, ma latou toe foi ma usiusitai atu ia te Ia… mo sina taimi (Salamo 106:12-13).
	* O loo iloga lava fautuaga a Mose ma Fineaso, e faapea lava ituaiga fautuaga a Iesu mo i tatou (Salamo 106:23, 28-31).
	* Peita’i le onosai o le Atua e i ai lona tapu. Pe a taumamao atu le tagata, ona ia tuuina atu lea oi latou ia faatafeaina. Peita’i, e oo lava i le faatafeaina, e faaalia atu lava i ai e le Atua lona alofa mutimutivale (Salamo 106:39-46).
	* O loo aumaia i le talafaasolopito le mautinoaga e mafai ai ona tatou ole atu i le Atua mo se faamagaloga, ma ia maua se lavea’iga mai ia te Ia. Ona tatou vivii atu ai lea ia te Ia e faavavau (Salamo 106:47-48).
3. **O le pupula o fofoga o le Atua (Salamo 80).**
	* I le tusi o Salamo, ua tatou maua ai se salamo faapitoa: O le Salamo 80, o le salamo o faataoto.
	* O loo faatusaina Isaraelu i se tovine na aveesea e le Atua mai Aikupito, na totōina i Kanana, ma faia ia tupu mai i le Metitirani e oo atu i Eufirate (Salamo 80:8-11).
	* Ae na faatagaina e le Atua le tovine ia tuulafoa’ina; ae ulufale atu ona fili ina ia faaumatiaina ai (Salamo 80:12-13).
	* Ona o lenei mafuaaga, na augani atu ai le faisalamo o le “Leoleo mamoe o Isaraelu” ia tula’i atu ma faaola (Salamo 80:1-2). Na ia mautinoa o le a faafofogaina o ia e le Atua, ma o le a ia faasusulu atu Ona fofoga i luga o Lana tovine ua faatafuna’ina (Salamo 80:3, 7, 14, 19).
	* Faasusulu atu Ona fofoga? O le a le uiga o lenei mea?
	* E faasusulu atu fofoga o le Atua mo i tatou pe a Ia faaalia mai i a’i tatou Lona lava alofa mutimutivale ma foaiina mai i a’i tatou le manuia (Numera 6:24-26).
4. **O le Alii o le talafaasolopito (Salamo 135).**
	* Ia tatou vivii atu i le Atua mo Lona agalelei ma Lona mana (Salamo 135:1-5)
	* Na faapefea ona faaalia e le Atua Lona agalelei ma Lona mana?
		+ I le Foafoaga (Salamo 135:6-7)
		+ I le taimi o Esoto/o le o ese mai Aikupito (Salamo 135:8-9)
		+ I le faatoilaloina o Kanana (Salamo 135:10-12)
	* Tatou te vivii atu i le Atua ona o le a Ia faamasinoina i tatou i le alofa mutimutivale (Salamo 135:13-14)
	* Ona o le mana o le Atua i le foafoaga ma le talafaasolopito e le ma faatusatusaina i le lalolagi, o lea e tatau ai lava i tagata o le Atua ona faalagolago atu ia te Ia ma ua na’o Ia lava e tapua’i atu i ai. I le avea ai o se Foafoa ma se Faaola i a’i tatou, o lea ua na’o Ia lava ua alagatatau i ai la tatou tapua’iga.